ଢେଙ୍କାନାଳ, ସେପ୍ଟେମ୍ବର ୧୨(ଲୋକାଲ ୱାୟାର): ଜଣେ ଶିକ୍ଷୟିତ୍ରୀ ବଢ଼ିଲା ନଦୀର କରାଳ ରୂପକୁ ଖାତିର ନକରି ଜୀବନକୁ ବାଜି ଲଗାଇ ସବୁଦିନ ପାଣିରେ ପଶି ସ୍କୁଲ ଯାଉଛନ୍ତି ନିଜ କର୍ତ୍ତବ୍ୟ ସମାପନ କରିବାକୁ ।
ଢେଙ୍କାନାଳ ଜିଲ୍ଲା ଓଡ଼ାପଡ଼ା ବ୍ଲକ ଅଞ୍ଚଳରେ କାର୍ଯ୍ୟରତ ଶିକ୍ଷୟିତ୍ରୀ ବିନୋଦିନୀ ସାମଲ (୫୦)ଙ୍କ ଏହି ଭିଡିଓ ସୋସିଆଲ ମିଡିଆରେ ଭାଇରାଲ ହେବା ପରେ ସବୁ କ୍ଷେତ୍ରରୁ ତାଙ୍କ କର୍ତ୍ତବ୍ୟପରାୟଣତା ଓ ନିଷ୍ଠାକୁ ପ୍ରଶଂସା କରାଯାଇଛି ।
ଓଡ଼ାପଡ଼ା ବ୍ଲକ ଅନ୍ତର୍ଗତ ରଥିଆପାଳ ଗ୍ରାମରେ ଅଛି ଏକ ସରକାରୀ ପ୍ରାଥମିକ ବିଦ୍ୟାଳୟ । ଏଠାରେ ବିଗତ ୧୦ ବର୍ଷ ଧରି ଶିକ୍ଷୟିତ୍ରୀ ଭାବେ ପିଲାଙ୍କୁ ପଢ଼ାଇ ଆସୁଛନ୍ତି ନିକଟ ହିନ୍ଦୋଳ ବ୍ଲକ ଅନ୍ତର୍ଗତ ଜରିପାଳ ଗ୍ରାମର ବାସିନ୍ଦା ବିନୋଦିନୀ ।
ଜରିପାଳ ଓ ରଥିଆପାଳକୁ ଭାଗ କରିଛି ସାପୁଆ ନଦୀ । ଅଞ୍ଚଳବାସୀଙ୍କ ବାରମ୍ବାର ଦାବି ସତ୍ତେ୍ୱ ନଦୀରେ ପୋଲ ନିର୍ମାଣ କରାଯାଇନାହିଁ ।
ଏବେ ପ୍ରବଳ ବର୍ଷା ହେତୁ ସାପୁଆ ନଦୀ(୪୦ ମିଟର ଚଉଡ଼ା)ରେ ବନ୍ୟାର ପ୍ରଖର ସ୍ରୋତ ବହି ଚାଲିଛି ।
ତେବେ ବିନୋଦିନୀ ବନ୍ୟାର ସ୍ରୋତକୁ ଖାତିର ନକରି ସବୁଦିନ ଛାତିଏ ପାଣିରେ ପଶି ନିଜ ବ୍ୟାଗକୁ ହାତରେ ଟେକି ଟେକି ନଦୀ ପାରି ହେଉଛନ୍ତି ଏବଂ ସ୍କୁଲରେ ପାଠ ପଢ଼ାଇବା ପରେ ପୁଣି ନଦୀ ପାରି ହୋଇ ଘରକୁ ଫେରୁଛନ୍ତି ।
ରାଜ୍ୟ ସ୍କୁଲ ଓ ଗଣଶିକ୍ଷା ବିଭାଗ ଅଧୀନରେ ଥିବା ଏହି ପ୍ରାଥମିକ ବିଦ୍ୟାଳୟରେ ବିନୋଦିନୀ ୨୦୦୮ ମସିହାରେ ମାସିକ ୧୭୦୦ ଟଙ୍କା ଦରମାରେ ଗଣଶିକ୍ଷକ ଭାବେ ନିଯୁକ୍ତି ପାଇଥିଲେ ।
ଏବେ ଦରମା ବୃଦ୍ଧି ହୋଇ ୭ ହଜାର ଟଙ୍କାରେ ମାତ୍ର ପହଞ୍ଚି ପାରିଛି । କିନ୍ତୁ ବିଗତ ୧୦ ବର୍ଷ ମଧ୍ୟରେ ସେ ଦିନଟିଏ ମଧ୍ୟ ଛୁଟି ନ ନେଇ ବିଦ୍ୟାଳୟରେ ଥିବା ୫୩ ଜଣ ଛାତ୍ରଛାତ୍ରୀଙ୍କୁ ପଢ଼ାଇ ଆସୁଛନ୍ତି ।
ତାଙ୍କ ସହ ସ୍କୁଲର ପ୍ରଧାନଶିକ୍ଷୟିତ୍ରୀ କାନନବାଳା ମିଶ୍ର ମଧ୍ୟ ନଦୀ ପାରି ହୋଇ ଆସିଥାନ୍ତି । ମାତ୍ର କେତେବେଳେ କେମିତି ସେ ଛୁଟିରେ ରହୁଥିଲେ ବି କାଳେ ପିଲାଙ୍କ ପଢ଼ାରେ ଅସୁବିଧା ହେବ ଏହା ଭାବି ବିନୋଦିନୀ ଛୁଟି ନିଅନ୍ତି ନାହିଁ ।
ପ୍ରଥମରୁ ତୃତୀୟ ଶ୍ରେଣୀ ପର୍ଯ୍ୟନ୍ତ ଛାତ୍ରଛାତ୍ରୀଙ୍କୁ ପଢ଼ାଉଥିବା ବିନୋଦିନୀ ସ୍କୁଲ ଆଲମିରାରେ ଏକ ଗୋଲାପୀ (ସ୍କୁଲ ଡ୍ରେସ୍) ଶାଢ଼ି ଏବଂ ଅନ୍ୟାନ୍ୟ ପୋଷାକ ରଖିଥାନ୍ତି ।
ନଦୀ ପାରି ହେବା ବେଳେ ପ୍ଲାଷ୍ଟିକ ମଧ୍ୟରେ ମୋବାଇଲ ଫୋନ୍ ଏବଂ ଅନ୍ୟାନ୍ୟ ସାମଗ୍ରୀ ଭର୍ତ୍ତି କରି ବ୍ୟାଗରେ ରଖି ଗୋଟିଏ ହାତରେ ଟେକି ଧରନ୍ତି ।
ସ୍କୁଲରେ ପହଞ୍ଚିବା ପରେ ଶାଢ଼ି ବଦଳାଇ କ୍ଲାସକୁ ଯାଇଥାନ୍ତି ବୋଲି ସେ କହିଛନ୍ତି ।ଭାଇ ଓ ଭାଉଜଙ୍କ ସହ ରହୁଥିବା ବିନୋଦିନୀ ୨୦୦୮ରୁ ଚାକିରି କରିଥିଲେ ମଧ୍ୟ ଏ ପର୍ଯ୍ୟନ୍ତ ତାଙ୍କ ଚାକିରି ନିୟମିତ ହୋଇ ନଥିବା ସେ କହିଛନ୍ତି ।
ଯାହାକି ନିୟମ ଅନୁସାରେ ୮ ବର୍ଷ ପରେ ଅର୍ଥାତ୍ ୨୦୧୬ରେ ନିୟମିତ ହେବା କଥା । ଯଦି ୨୦୧୬ରେ ତାଙ୍କ ଚାକିରି ସ୍ଥାୟୀ ହୋଇଥାନ୍ତା ତେବେ ସେ ବିଗତ ତିନି ବର୍ଷ ଧରି ମାସିକ ୨୭ ହଜାର ଟଙ୍କା ଦରମା ପାଇଥାନ୍ତେ ବୋଲି କହିଛନ୍ତି ।
ବଢ଼ିଲା ନଦୀ ପାରି ହୋଇ ସ୍କୁଲକୁ ବିନୋଦିନୀ ଯାଉଥିବା ନେଇ ଏକ ପ୍ରଶ୍ନର ଉତ୍ତରରେ ଢେଙ୍କାନାଳ ଜିଲ୍ଲାପାଳ ଭୂମେଶ ଚନ୍ଦ୍ର ବେହେରା କହିଛନ୍ତି, ସେ ଏ ନେଇ ଅବଗତ ନାହାନ୍ତି ।
ଏବେ ଜାଣିବା ପରେ କ'ଣ ସହାୟତା କରାଇପାରିବ ତାହା ଉପରେ ନଜର ଦେବେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
